# Personālais datorsVAIO Tap 11SVT1121

## Piezīmes par microSD atmiņas karšu lietošanu

Pirms microSD atmiņas karšu izmantošanas izlasiet turpmākos brīdinājumus par pareizu to lietošanu.

- Glabājiet microSD atmiņas karti bērniem neaizsniedzamā vietā. Pastāv atmiņas kartes norīšanas risks.

- Nepieskarieties microSD atmiņas kartes savienotājam ar pirkstu vai metāla priekšmetiem.

- microSD atmiņas karte satur smalkus elektroniskos komponentus. Nepakļaujiet atmiņas karti triecieniem, nelokiet un nemetiet to.

- Neizjauciet un nemodificējiet microSD atmiņas karti.

- Nesamitriniet microSD atmiņas karti.

- Nelietojiet un neglabājiet to vietās, kurās ir šādi apstākļi:

  - īpaši augsta temperatūra, piemēram, saulē novietotā automašīnā

  - tieši saules stari

  - liels mitrums vai kodīgas vielas

  - daudz putekļu

- Neievietojiet microSD atmiņas karšu slotā cita tipa atmiņas karti. Nesaderīgu karšu lietošana var bojāt VAIO datoru.

- Ieteicams izveidot svarīgu datu dublējumkopiju.

- Saglabātie dati var tikt zaudēti vai bojāti, ja:

  - izņemat microSD atmiņas karti vai izslēdzat VAIO datoru, kamēr dati tiek nolasīti no microSD atmiņas kartes vai ierakstīti tajā.

  - izmantojat microSD atmiņas karti vietā, kurā statiskā elektrība vai elektriskie trokšņi var izraisīt kartes darbības traucējumus.

- Pārvietojot ielieciet microSD atmiņas karti tai paredzētajā futrālī, lai izvairītos no statiskās elektrības lādiņa.

- Pirms microSD atmiņas kartes lietošanas ar citu ierīci, nevis datoru, piemēram, ar mobilo tālruni vai viedtālruni, formatējiet (inicializējiet) microSD atmiņas karti, izmantojot attiecīgo ierīci.

  Datora failu formāts netiek atbalstīts dažās ierīcēs, kā rezultātā tiek parādīts ziņojums ar ieteikumu formatēt microSD atmiņas karti. Šādā gadījumā kopējiet kartes datus VAIO datorā un formatējiet karti, izmantojot attiecīgo ierīci. Formatēšanas laikā visi microSD atmiņas kartes dati tiks dzēsti.

  Skatiet vairāk informācijas ierīces komplektācijā iekļautajā rokasgrāmatā.

- Neievietojiet microSD atmiņas karšu slotā nepiemērotus priekšmetus.

- microSD atmiņas karšu slotu var izmantot vienīgi datu lasīšanai un rakstīšanai atbalstītajās atmiņas kartēs, un to nedrīkst izmantot citam nolūkam.

- microSD atmiņas kartes (ar ietilpību līdz 2 GB), microSDHC atmiņas kartes (ar ietilpību līdz 32 GB) un microSDXC atmiņas kartes (ar ietilpību līdz 64 GB), kas ir pieejamas kopš 2013. gada maija, ir pārbaudītas un atzītas par saderīgām ar VAIO datoru. Tomēr microSD, microSDHC vai microSDXC atmiņas karšu saderība ar šo datoru netiek garantēta visos gadījumos.

- Pastāvīgi piekļūstot atmiņas kartēm, dažu tipu microSD atmiņas kartes, piemēram, atmiņas kartes ar īpaši ātrdarbīgu datu pārsūtīšanas funkciju (UHS – Ultra High Speed), var ļoti sakarst. Šādā gadījumā mazliet uzgaidiet, pirms izņemt atmiņas karti, līdz tā atdziest.

Uz lapas sākumu

### Saistītās tēmas

- microSD atmiņas karšu ievietošana
- microSD atmiņas karšu izņemšana

Uz lapas sākumu