# Personālais datorsVAIO Tap 11SVT1121

## Drošības informācija

Skatiet detalizētu drošības informāciju komplektācijā iekļautajā drošības rokasgrāmatā.

### Dators

- Ja uz VAIO datora ir uzkritis ciets priekšmets vai izliets šķidrums, izslēdziet datoru, atvienojiet to no elektrotīkla un izņemiet akumulatoru, ja tas ir izņemams. Pirms atkal lietot datoru, būtu vēlams, lai pirms tam to pārbaudītu kvalificēts personāls.

- Izmantojiet tikai norādītās perifērijas ierīces un kabeļus.

- Mazās detaļas, piemēram, atmiņas kartes un atmiņas karšu adapterus, glabājiet bērniem neaizsniedzamās vietās. Pastāv to norīšanas risks.

- Centrālā procesora slodze vai akumulatora uzlādes laikā ģenerētā elektriskā strāva var izraisīt VAIO datora, maiņstrāvas adaptera un akumulatora augšējās un apakšējās virsmas temperatūras palielināšanos. Tas ir normāli un nenorāda uz darbības traucējumu. Saražotā siltuma daudzums ir atkarīgs no izmantotajām ārējām ierīcēm vai lietojumprogrammām.

- Ja VAIO dators vai maiņstrāvas adapteris ļoti sakarst, izslēdziet datoru, atvienojiet maiņstrāvas adapteri, izņemiet akumulatoru, ja tas ir izņemams, un pēc tam sazinieties ar pilnvarotu Sony servisa un atbalsta centru.

### Strāvas avots

- Nenovietojiet smagus priekšmetus uz elektropadeves vada, jo tas var izraisīt aizdegšanos.

- Lai atvienotu elektropadeves vadu, izvelciet to, turot aiz spraudņa. Nekādā gadījumā nevelciet aiz vada.

- Neizmantojiet savienojuma kabeļus ar iegriezumiem vai bojājumiem.

- Atvienojiet VAIO datoru no maiņstrāvas kontaktligzdas, ja neplānojat to izmantot ilgāku laiku.

### Austiņas

- Neizmantojiet austiņas, kad vadāt automašīnu, divriteni vai jebkādu motorizētu transportlīdzekli. Tas var izraisīt satiksmes apdraudējumus un dažos reģionos ir aizliegts. Var būt bīstami arī atskaņot skaļu mūziku, kamēr pārvietojaties ar kājām, jo īpaši uz gājēju pārejām.

- Neatskaņojiet austiņās skaļu mūziku. Dzirdes eksperti neiesaka nepārtrauktu, skaļu un ilgstošu atskaņošanu. Ja ausīs sākas džinkstēšana, samaziniet skaļumu vai pārtrauciet lietošanu.

Uz lapas sākumu